સામગ્રી: સૌથી વધુ મતદાન પશ્ચિમ બંગાળમાં થયું. સાંજે છ વાગ્યા સુધીમાં અહીં 80.31 ટકા મતદાન થયું. 

તો ઝારખંડ, મધ્ય પ્રદેશ અને હરીયાણામાં પણ 60 ટકાથી વધુ મતદાન થયું. ઝારખંડમાં 64.46 ટકા, હરીયાણામાં 62.14 ટકા અને મધ્ય પ્રદેશમાં 60.12 ટકા મતદાન થયું. 

રાજધાની દિલ્હીમાં 55. 44 ટકા મતદાન થયું તો ઉત્તર પ્રદેશમાં 50.82 ટકા અને બિહારમાં 55. 04 ટકા મતદારોએ મતદાન કર્યું. 

પશ્ચિમ બંગાળમાં હિંસા વચ્ચે મતદાન 

પશ્ચિમ બંગાળમાં 8 બેઠકો પર મતદાન યોજાઈ અને આ બધા વચ્ચે હિંસાના સમાચારો આવ્યા. 

પશ્ચિમ બંગાળમાં ભાજપના ઉમેદવારની કાર પર હુમલાનો બનાવ બન્યો. ભાજપે આના માટે તૃણમુલ કૉંગ્રેસને જવાબદાર ઠેરવી છે. 

ભાજપનાં ઉમેદવાર ભારતી ઘોષની કાર પર આ કથિત હુમલો કરાયો છે. 

ઉલ્લેખનીય છે કે મતદાનના એક દિવસ અગાઉ ભાજપના એક કાર્યકર મૃત હાલતમાં મળી આવ્યા હતા. 

ભાજપના નેતા કૈલાશ વિજવર્ગીયે આના માટે ટીએમસીને જવાબદાર ઠેરવી છે. 

તેમણે કહ્યું કે ટીએમસીના કાર્યકરોએ ઘરમાં ઘૂસીને આ હત્યા કરી છે. ભાજપના કાર્યકરનો મૃતદેહ મળ્યા બાદ આ વિસ્તારમાં તણાવ વધી ગયો છે.

જોકે, તૃણમૂલ કૉંગ્રેસનું કહેવું છે કે આ મૃત્યુ સાથે  તેમનો કોઈ સંબંધ નથી.

મૃત્યુ પામનાર કાર્યકરનું નામ રમણ સિંહ છે.

આ દરમિયાન ભાજપના અન્ય બે કાર્યકર અનંતા ગુચૈત અને રંજિત મોતી પર પણ ગોળીબારની ઘટના ઘટી. 

પ્રિયંકા ગાંધીએ કર્યું મતદાન અને ક્યાંક ઈવીએમ ખોટકાયાંની ફરિયાદ

લોકસભાની ચૂંટણીમાં છઠ્ઠા તબક્કાના મતદાનમાં કેટલાંક સ્થળોએ ઈવીએમમાં સમસ્યાઓ બહાર આવી. 

સમાજવાદી પાર્ટીએ દાવો કર્યો કે આઝમગઢ લોકસભા ક્ષેત્રની ગોપાલપુર વિધાનસભામાં બૂથ 20 અને 21માં ઈવીએમ કામ નહતા કરી રહ્યાં. 

આ ઉપરાંત દિલ્હીમાંથી પણ ઈવીએમ ખરાબ હોવાની ફરિયાદો મળી.

સમાચાર સંસ્થા પીટીઆઈ મુજબ મટિયામહેલ વિસ્તારના આદર્શ ગુપ્તાએ દાવો કર્યો કે મતદાન કેન્દ્ર 84, 84 અને 86માં ઈવીએમ લાંબો સમય સુધી ખરાબ રહ્યાં. 

માલવીયનગરથી આમ આદમી પાર્ટીના ધારાસભ્ય સોમનાથ ભારતીએ પણ આરોપ લગાવ્યો કે બૂથ ક્રમાંક 116,117 અને 122 પર ઈવીએમ કામ નહોતાં કરી રહ્યાં. 

આ સાથે કૉંગ્રેસનાં મહાસચિવ પ્રિયંકા ગાંધી વાડ્રા અને તેમના પતિ રૉબર્ટ વાડ્રાએ મતદાન કર્યુ હતું. 

મતદાન પછી પ્રિયંકાએ કહ્યું,  "આ ખૂબ જ મહત્ત્વનું મતદાન છે કેમ કે અમે દેશ માટે લોકશાહીને બચાવવા માટે લડી રહ્યાં છીએ અને મે એ વિચારીને જ મત આપ્યો છે. "

એમણે કહ્યું કે ભાજપ આ ચૂંટણી ખરાબ રીતે હારે છે. લોકોમાં...\nઅગાઉની સામગ્રીનો સારાંશ નીચે મુજબ કરી શકાય છે:
લોકસભાની ચૂંટણીના છઠ્ઠા તબક્કામાં સાત રાજ્યોમાં સાંજે છ વાગ્યા સુધીમાં 59.7 ટકા મતદાન થયું.